JUMAL KÕNELEB
Teretulemast taas kuulama, mida Jumal kõneleb.
See on küll julgelt öeldud. Kuid see ei tähenda,
me räägiksime alati seda, mida täpselt Jumal ütleb, kuid
me soovime julgustada sind kuulama, mida Jumal meile rääkida tahab.
Jeesus ütles, et inimene ei ela üksnes veest ja leivast,
vaid igast sõnast, mis lähtub Jumala suust.
Kui Jeesus seda ütles, testiti Teda kõrbes
ning Tal oli nii janu kui nälg.
Sellegipoolest rõhutab Ta Jumala Sõna üle kõige muu.
Me räägime täna taas sellest,
kuidas Sõna võib muuta sinu ja minu elu.
Täna meil on jälle kaasas selline rekvisiit nagu lillepott.
Meil on ka avokaadoseeme. Mul on ka täna oma avokaadoseeme.
Me jätkame ja räägime, et Jumala Sõna on seeme ja mida see tähendab.
Eriti tähendamissõnast külvajast.
Mk.4:13 ütleb Jeesus nii:
"Te ei taipa seda tähendamissõna, kuidas te siis tahate mõista
kõiki teisi tähendamissõnu?"
Kuidas Jeesus nii võib öelda, et kui me ei mõista seda;
kuidas siis me võime mõista teisi tähendamissõnu?
Ta mõtleb, et see tähendamissõna on nagu tähendamissõnade esiisa.
Tähendamissõnade esiisa, kellest kõik teised on pärit.
Kui me seda tähendamissõna mõistame siis mõistame ka kõiki teisi.
Seda tähendamissõna on väga oluline mõista.
Mis see tähendamissõna külvajast on? Äkki mõni vaataja ei tea.
Me ei hakka seda lugema. Näitan lihtsalt pilti, et oleks selge,
millest jutt käib. Kui sa ei tunne Piiblit, siis Jeesus rääkis
lühikese võrdluse külvajast, kes külvas seemneid.
Osa kukkus teele, osa kivisele maale,
osa ohakate sekka ja osa heasse pinnasesse.
Need kandsid kolmekümne-, kuuekümne- ja sajakordselt saaki.
Selle tähendamissõna kohta ütles Jeesus, et see on
kõigist teistest tähendamissõnadest tähtsaim.
See on selline tähendamissõna, et kui seda tõeliselt mõistad,
siis muutub elu lihtsamaks. Elu muutub selgemaks.
Jumala lubadused, kõik imeline, mida see imeline raamat on täis
saab meie elus tõeks.
Me ka mõistame, kuidas see hakkab toimima.
Mõistame kuidas ja kust meile abi tuleb. - Täpselt.
Kuidas sa saad abi ja kust see abi sulle tuleb.
Kristlase elus on kaks tähtsat valdkonda või asja,
mida peame õppima. Küsimus on õppimises.
See pole miski, mis tuleb lihtsalt taevast.
See oleks muidugi tore, kui Jumal annaks meile kõik kergelt,
mida me vajame, ilma, et peaksime ise selle osas midagi tegema.
See ei käi nii. On asju, mida peame õppima.
Usule tulles ei tea me kristlase elust suurt midagi.
Me ei tunne Jumalat, ei tea milline Ta on või mida Ta teha tahab.
Sellepärast on kogudused olulised, pühapäevakool on tähtis,
jutlustajad on tähtsad, sellepärast on kristlikud koolid tähtsad.
Sellepärast on Piibli lugemine oluline. Me vajame teadmisi.
Hoosea 4:6 on kirjas: "Mu rahvas hukkub tarkuse puudusel".
Kui meil puudub tarkus ja kui me ei tea Jumalast,
siis on me elus häving.
Ka siis kui meil on vale teadmine. Kui meil on Jumalast arusaam, et
Ta ei taha mulle head
või et Ta on range, kauge ja isegi vihane.
See on vale arusaam ja see takistab mul Jumala kohta tõde nägemast.
Jumal tahab, et me saame oma arusaamad õigele kohale.
Johannese 8:32 on kirjas:
"Ja te tunnetate tõe ja tõde teeb teid vabaks!"
Kui õpime tõde tundma siis saame vabaks.
Jeesus võtab selle kokku öeldes, et Jumala Sõna on tõde.
Siin pole kirjas üksnes faktid, vaid see on midagi sügavamat.
See on tõeline tõde,
mille peale võib elu ehitada, nii et see püsiks.
On olemas kaks valdkonda, mida me peame õppima.
Esimene neist on Jumala tundmine. Milline on Jumal.
Sellest oleme rääkinud mitmes saateosas,
et Jumal on, nagu 1Johannese kiri ütleb,
valgus ja Temas ei ole mingit pimedust.
Ta on just selline nagu Jeesus näitas meile - armastav, armuline,
imeline ja väeline Jumal. See on kõige olulisem,
et sul on Jumalast õige pilt.
Näiteks uurides Tema nimesid, saame teada, milline Ta on.
Ta on meie Rahuvürst, Ta on meie Tervendaja,
meie Võidulipp, meie Päästja.
Ta on Immaanuel ehk Jumal on siin meiega, Ta täidab meie vajadused,
ülikülluse Jumal.
Nimesid uurides õpime, et Jumal on selline,
need on Tema iseloomujooned.
Kui see on Tema nimi, siis ma võin usaldada, et Ta tõesti on selline.
Nende asjade õppimine ja kuulamine on väga tore.
Need tugevdavad ja annavad jõudu, usku ja neid asju on kerge kuulata.
Aga on veel teine ala, millest Jeesus samuti räägib tihti
ja Piibel õpetab palju.
See on see osa, mida meil tuleb teha.
Meie osa, mida peame tegema, et Jumala riik võiks tulla
ja Jumala lubadused saaks täituda minu elus ning kuidas see imeline elu,
millest Jumal räägib, võiks olla minu elu.
Seda pole üldse nii tore kuulda, sest see koputab südametunnistusele.
Sageli on need sõnad sellised, mis esitavad väljakutse muutumiseks.
Näiteks meelt parandama.
Heebrealastele 4:12 "Sest Jumala Sõna on elav ja vägev ja teravam kui ükski
kaheterane mõõk ning tungib läbi, kuni ta lõhestab hinge ja vaimu,
liikmed ja üdi, ja on südame meelsuse ja mõtete hindaja".
Olen sageli ka ise märganud, et kui Jumal minuga räägib,
siis Ta näeb südame kõige sügavamasse osasse.
Sõna ütleb, et see tungib läbi.
Ma võin üritada midagi peita. Sageli on see väga armastav juhtimine,
kui ma olen üritanud millegist Jumalaga rääkida ja paluda tarkust,
aga Tema Sõna räägib hoopis sügavamalt.
Ta võib rääkida mingist murest, mis on kõige muu all või sügavamalgi.
Jumala Sõna tungib tõesti kõigest läbi ja paljastab, mis meis on.
Ja kui seal on ka midagi kurba,
korrigeerib Ta seda armastuses nii et võime sellest vabaneda. Aamen.
Täna me räägime meie osast.
Mida Jeesus õpetab meie ülesande kohta.
Selle jaoks on meil täna lillepott ja seeme kaasas.
Miks meil need seemned kaasas on?
Viimati rääkisime, et Jumala Sõna on nagu seeme.
Kindlasti on sinugi elus erinevaid valdkondi, milles tahaksid muutuda.
Väljakutseid, mille osas sooviksid muutust.
Tingimused muutumiseks võivad olla rasked.
Kuidas me saaks need muutuma panna?
Heebrealastele 4:12 ütleb, et "Jumala Sõna on elav".
Jumala Sõna seeme on elav. Just nagu see avokaadoseeme.
See pole selline nagu kivi. See seeme sisaldab elu
ja kui ma selle maha külvan, siis hakkab sellest kasvama puu.
Või on see põõsas? - See on puu.
See on elav ja see on jõuline.
Jumala Sõnas, selles seemnes,
on nii elu kui jõud.
"Elav ja vägev".
Läheme tagasi selle külvaja tähendamissõna juurde.
Ma loen enne veel Jesaja 55:11: "nõnda on ka minu sõnaga,
mis lähtub mu suust: see ei tule tagasi mu juurde tühjalt,
vaid teeb, mis on mu meele järele,
ja saadab korda, milleks ma selle läkitasin!"
Kui Jumal läkitab oma Sõna, siis see ei tule tühjat tagasi,
vaid saavutab selle, milleks see välja saadeti.
See toodab vilja oma liigi järele.
Kas see on nii alati?
Jõuamegi asja tuumani.
Esiteks, kui Jeesus räägib külvajast,
siis Ta räägib ka neljast erinevast maapinnast.
Neid lähemalt uurides näeme, et kolm neist ei kandnud vilja.
Kahjuks on nii meie elus ja mitmete kristlaste elus.
Võib-olla oled käinud koguduses ja tundnud, et sa ei saa midagi.
Võib-olla loed Piiblit ja tunned, et sa ei saa sealt midagi.
See ei kanna su elus mingit vilja.
Jeesus räägib tähendamissõnas külvajast just sellest,
miks nii võib juhtuda.
Arvan, et keegi ei lähe kogudusse lihtsalt aega mööda laskma.
Igaüks meist tahaks kasvada. Igaüks tahaks, et Jumalariik saaks
meis nähtavale ja murraks meie elus esile.
Vaatame, mida Jeesus mõtles.
Miks need Jumala lubadused, asjad, mida ma Piiblist leian,
ei täitu minu elus.
Kuigi ma neid lubadusi ja imelisi asju leian,
loen, et Tema haavade kaudu olen saanud terveks ja et Ta on tulnud,
et meil oleks elu ja üliküllus ja
et Ta täidab kõik minu vajadused oma rikkust mööda.
Piibel on täis imelisi lubadusi.
Miks minu elus on siis nii palju raskusi? Miks see Sõna ei näi
täide minevat või tundub, et mu usuelu ei toimi üldse?
Imeline on, et see tähendamissõna annab nüüd vastuse.
Tähendamissõnas külvajast annab Jeesus meile vastuse.
Ta vastab sellele küsimusele, miks see alati ei toimi.
Ta ütleb siin täiesti selgelt,
et meie kõigi elus on olukordi, millal see ei toimi.
Millal Sõna, mis on saadetud välja,
ei kannagi vilja.
See on ometi rõõmusõnum. Selles mõttes,
et on olemas seletus ja ma saan sellest midagi õppida.
Jeesus vastab sellele suurele, peamisele, küsimusele
selle lihtsa võrdpildi kaudu.
Sellepärast on tegu eriti tähtsa õpetuse ja
ilmutusega, mis võib su elu muuta.
Maapind, millest räägitakse on meie süda.
Olgu see sinu puhul milline tahes, maapind võib muutuda.
Ole ükskõik kes.
Igaüks meist võib kanda kolmekümne- kuuekümne- või sajakordselt vilja.
See on lootuse, rõõmu ja väelise elu sõnum.
Nüüd me läheme asja juurde!
Lähme esiemese maapinna juurde. Jeesus ütleb, et esimene maapind
- siin on kirjas nii: "Vaata, külvaja läks välja külvama.
Ja sündis, kui ta külvas, et muist kukkus tee äärde,
ja linnud tulid ja sõid selle."
Kas võtame ühekaupa?
Osa seemneist kukkusid kõrvale,
nagu ma üritaks istutada seda avokaadoseemet ja see kukubki siia.
Kuigi selles seemnes on kõik vajalik avokaadopuu kasvamiseks,
siis siin sellest ei tuleks midagi. Mõni näljane orav võib selle ära süüa.
Jeesus ütleski, et linnud tulid ja sõid need ära.
Mida Jeesus mõtles? Kui Ta seda tähendamissõna hiljem
jüngritele selgitas ja ütles, et nende osas,
kes ei saa kuulutatud Sõnast aru,
on seeme justkui kõvale maale kukkunud
ja saatan tuleb ning võtab ära ka selle vähese neisse külvatu,
sest nad ei ole mõistnud kuuldut.
Aga kui ma panen selle siia peale?
See ei lähe sisse vaid jääb sinna maapinna peale.
See ei saa ju vilja kanda siia peale jäädes.
Sellest ei saa avokaadot, kui see ei lähe sinna sisse.
Kuidas me saame selle sinna sisse?
Esimesena tuleb mõista,
et me vajame arusaamist. Selleks, et sõna võiks minna
meie südamesse ja kanda vilja, peame me seda mõistma.
Sellepärast anname me võimalikult lihtsa seletuse,
et sa mõistaksid, mida see tähendab.
Kui see sõna tungib sisse - ma ei saa seda sisse nüüd, aga
kui ma mõistan seda ja loen seda ja uurin ning mõtlen selle üle
ja püüan tõesti mõista, mida Jeesus räägib, näiteks tervenemisest
ja kui see läheb sinna mulla alla, siis see hakkab juurduma.
See hakkab tasapisi juurduma. Selles on selle tähendamissõna mõte.
Seda on oluline mõista, et seemne külvamisel kasvab
sellele esmalt juur, ega kanna kohe vilja. Sellest räägime hiljem.
Läheme teise maapinna juurde. Lase tulla!
"Mis külvati kaljusele maale, on need, kes sõna kuuldes,
selle kohe rõõmuga vastu võtavad;
aga neil ei ole juurt enestes, vaid nad
kestavad ainult üürikese aja". See on just selline- juurt pole.
Külvates algab alguses kasv allapoole ja
juur kasvab all peidus.
Kui Jumala Sõna tungib südamesse, peab esmalt kasvama juur,
seal kus pole näha. Kui imestad, et oled lugenud neid sõnu
korduvalt ja mingit vilja pole näha mu elus,
siis ära mingil juhul anna alla!
Kõigepealt peab kasvama juur, see kasvab sisemuses, kuhu ei näe.
Siis alles hakkab kasvama nähtav osa ja vili.
Rääkisin mehest, kes kuulis esimest korda Jumala sõnu:
"Ma armastan sind!" Ja kui ta mulle seda rääkis, siis ta ütles,
et ta on seda ennegi kuulnud.
Siiski ma nägin, et ta ei teadnud seda oma südames.
Usun, et ta oleks pidanud kuulma seda mitu korda,
et see oleks läinud peast südamesse
ja ta oleks mingil hetkel võinud öelda:
"Ma tean kogu olemusega,
peas ja südames ja kõigega, mis minus on,
et Jumal armastab mind!"
Siis see sõna on saanud juured ja see on hakanud kasvama.
See on saanud meie elus tõeks.
Selle pärast Jeesus ütleb: "Kellel on kõrvad, see kuulgu!"
Laiendatud Piiblitõlkes on kirjas imeliselt: "kel on kõrvad kuulda,
see kuulgu ja arvestagu, avastagu,
mõistku ja saagu aru kuuldes."
Jeesus nagu ütleb: "Kuula! Ava kõrvad ja arutle, mõtiskle,
võta vastu, lausa külva see seeme sinna südame pinnasesse sügavale!"
Seetõttu me peame jätkama kuulamist ning ühest korrast ei piisa.
Peame jätkama kuulamist. Kuulama uuesti ja uuesti.
Et sõnale kasvavad juured ja siis see hakkab vilja kandma.
Ja muudab meie elu.
Kui tulla veel selle teise maapinna juurde.
Mt.13:20
"Mis kivisele maale külvati, on see, kes sõna kuuleb ja selle kohe
rõõmuga vastu võtab, aga tal enesel pole juurt,-
" vaid ta on heitlik- kui teda sõna pärast hakatakse rõhuma
või kiusatakse taga, laseb ta end kohe eksitada."
Oled kuulnud, kuidas me räägime, et Jumal tahab sind tervendada.
Võib-olla võtsid selle esimesel korral innukalt vastu.
Jumal tahab tervendada! Aga kulus päev ja nädal
ja sa ei tervenenud ja sümptomid olid alles, siis mõtlesid,
et Jumal ikka ei taha tervendada.
Kui tuleb raskusi, ahastust ja isegi tagakiusu, võib keegi öelda,
et Jumal ei tervenda kedagi, Ta tegi ehk vanasti terveks,
aga mitte tänapäeval. Nüüd ei sünni mingeid imesid.
Ja sa hülgad selle Sõna.
Siis see ei hakka kasvama ega kanna vilja sinu elus.
Aga Jumal tahab, et sa kuulad Tema sõnu ja hoiad neist kinni.
Isegi kui keegi ütleb, et Jumal sind ei armasta ja
ja vaenlane ütleb otse, et ära usu mingeid tervenemisjutte!
Usu pigem Jumala Sõna, sest Jumala Sõna on tõde.
Jumala Sõna pole lihtsalt fakt teiste faktide hulgas,
vaid see on tõde. Kui sa sellele loodad, siis sa ei jää häbisse.
Palvetame.
Aitäh, Issand, selle Sõna eest! Aitäh, et Sa õpetad meid!
Sa tõepoolest tuled meie juurde ja õpetad meid.
Issand, anna meile jõudu ja ava meie südamesilmad
mõistma seda asja.
Issand, anna meile ka kannatlikkust külvata ja külvata ja
külvata seda Sinu head seemet, et see saab hakata kandma
kolmekümne-, kuuekümne- ja saja-kordselt vilja meie elus.
Jeesuse nimel. Aamen.
Issand õnnistagu Sind!
Kui soovid õnnistada seda teletööd, võid seda teha lihtsal viisil:
helistades Tv7 Eesti numbril 900 1777 (7 eurot)
Võid ka annetada ekraanile ilmuvatele kontonumbritele.
Ole õnnistatud ja haara kinni tõotusest, et Jumala Sõna on
elav ja vägev muutma sinu elu! Ole õnnistatud! Jeesuse nimel.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin